Länsi-Pohjan senioriopettajat ry:n Oopperamatka

Teemme oopperamatkan Savonlinnaan ti 15.7. - pe 18.7.2025 ja lippuja olemme varanneet 45 molempiin esityksiin.

Ke 16.7. Puccini:Turandot, C- katsomo( lipun hinta 133.30 )To 17.7. Musorgski: Boris Godunov, C- katsomo ( lipun hinta 133.30 )

Lähtö Heiskasen bussilla Tornion kaupungintalon viereiseltä pysäkiltä ke 15.7. klo 7.30 ja Kemin linja-autoasemalta klo 8.00, Oulun linja-autoasemalta n. klo 9.30.

Paluu pe 20.7. Kemissä n. klo 19 ja Torniossa n. klo 19.30.

Turandot

Tenori Amadi Lagha tykittää Puccinin Turandotissa Calafin roolin niin, että harvoin moista kuulee ainakaan Suomen oopperalavoilla”, kirjoitti Helsingin Sanomat 2018, ja nyt tätä upeutta on luvassa uudelleen. Prinsessa Turandot on Ewa Płonka, konserttipianistista oopperanäyttämöille lähes yhdessä yössä noussut laulaja, jota kutsuvat nyt maailman suuret oopperatalot. Jos elämässä aikoo kuunnella vain yhden ooppera-aarian, kannattaa valita paras: Nessun dorma (“Kukaan ei nuku”). Se on laulajalleen voimannäyte ja kuulijalle juovuttavaa hunajaa. Se on myös erinomainen syy nähdä Turandot, vaikka tässä rakkauden klassikossa syitä on paljon muitakin. Kesto 3 h 15 min

Boris Godunov

Itsevaltias Venäjällä, keinoja kaihtamatta. Politikointia, manipulointia – ja pelkoa, yksinäisyyttä. Boris Godunov on yksi oopperan historian mahtavimpia klassikoita ja aivan erityisen vaikuttava juuri Olavinlinnassa. Paitsi matalien miesäänien jylyä, se on suurten kuorokohtausten mestariteos. Tsaari Boris hallitsee kultaisessa häkissään sekä valtakuntaa että valheellista tarinaa, jota hän syöttää kansalleen. Tarina pohjautuu todellisiin Venäjänhistorian tapahtumiin ja tuntuu yhtä aikaa päivän polttavalta. Kesto 2 h 45 min

”Mika Kareksen haluavat nyt kaikki”, Helsingin Sanomat kirjoitti hänen kansainvälisestä menestyksestään. Basson matala jyly korostaa valtaapitävän voimaa ja hänen valintojensa vaikutusten syvyyttä. Rooleissa on kotimaista parhaimmistoa, kuten Tuomas Katajala ja Timo Riihonen.

Lipun voi ottaa molempiin tai vain toiseen esitykseen. Liput yhteen oopperaan133,30 €, molempiin 266,60 €.

Länsi-Pohjan senioriopettajat ry

Oopperatiedote oululaisille

13.1.2025

Matkan ohjelma (voi tulla pieniä muutoksia)

ti 15.7.2025

Lähtö Torniosta klo 7:30, Kemistä klo 8:00, Iisalmi, lounas klo 12:30 -13:15, Varkaus, Mekaanisen musiikin museo klo 15:30 – 17:00, Mikkeli, majoittuminen Scandic Hotellissa klo 18.00 (Olemme varanneet kahden hengen huoneita ja lisäksi muutaman yhden hengen huoneen)

ke 16.7.2025

Hotellissa aamupala, Sodan ja rauhan keskus ”Muisti” klo 10:00 – 12:00. Lounas vaihtoehtoisesti paikassa Tertti tai Kenkävero klo 12:30 - 13.30. Tutustuminen joko Tertin kartanoon tai Kenkäveroon (riippuen siitä, kummassa lounastamme). Lähtö Savonlinnaan klo 14:30. Majoittuminen kesähotelli Vuorilinnaan klo 16:00 (Olemme varanneet kahden hengen huoneita ja lisäksi muutaman yhden hengen huoneen)

Ooppera Turandot klo 19:00 (lähtö bussilla klo 18:00)

Iltapala (sisältyy matkan hintaan)

to 17.7.2025

Aamiainen hotellissa.Vapaata. Lounas Ravintola Majakassa klo 13:00 – 14:00. Vapaata ohjelmaa (esim. laivaristeily, kylpyläpalvelut, tori- ja kaupunkielämää)

Ooppera Boris Godunov klo 19:00 (lähtö bussilla klo 18:00)

pe 18.7.2025

Aamiainen hotellissa alkaen klo 7:00. Paluumatkalle klo 9:00. Kuopion tori klo 11:00 – 11:45. Puijon torni (nousu ylös 8 € - omakustanteinen). Lounas Puijon maja klo 12:30 – 13:30. Kotimatka alkaa klo 13:30. Kahvitauko Tupoksessa (omakustanteinen). Perillä Kemissä n. klo 19:00 Torniossa klo 19:30.

Sitovat ilmoittautumiset 28.01.25 mennessä joko Marjatalle(puh.0400 492218, sähköposti: marjattahh@gmail.com) tai

Sinikalle ( puh.040 8461176, sähköposti: sinikka.kahkola@gmail.com). Ilmoittautumisen yhteydessä tulee mainita, mitkä oopperaesitykset valitsee.Haluaako varata yhden vai kahden hengen huoneen ja samalla toive huonekaverista. Lisäksi mahdolliset ruoka-aine allergiat.

Oopperamatkan kokonaishinta riippuu siitä, osallistuuko molempiin vai vain toiseen oopperaesitykseen ja siitä kumman yöpymisvaihtoehdon valitsee.

Molemmat esitykset ja kahden hengen huone: liput 266.60 € ja yöpyminen, bussimatka, lounaat, yksi iltapala ja pääsyliput tutustumiskohteisiin 619 €, yhteensä 885,60 €.

Vain yksi esitys ja kahden hengen huone: lippu 133,30 ja yöpyminen, bussimatka, lounaat, yksi iltapala ja pääsyliput tutustumiskohteisiin 619 €, yhteensä 752,30 €.

Molemmat esitykset ja yhden hengen huone: liput 266,60 € ja yöpyminen, bussimatka, lounaat, yksi iltapala ja pääsyliput tutustumiskohteisiin 801 €, yhteensä 1067,60 €.

Vain yksi esitys ja yhden hengen huone: lippu 133,30 ja yöpyminen, bussimatka, lounaat, yksi iltapala ja pääsyliput tutustumiskohteisiin 801 €, yhteensä 934,30€.

Tervetuloa mukaan matkallemme!

Tarkemmat ohjeet maksutavasta lähetetään tuonnempana.